L'Ajuntament d'Alaquàs rep als 20 xiquetes i xiquetes d'Ucraïna i del Sàhara que passaran l'estiu a Alaquàs
16/07/2009

# L'Ajuntament d'Alaquàs rep als 20 xiquetes i xiquetes d'Ucraïna i del Sàhara que passaran l'estiu a Alaquàs

*   16/07/2009
*   [Imprimir](#)
*   Compartir
*    https://www.alaquas.org/documento.asp?id\_do=11513

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11513%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20rep%20als%2020%20xiquetes%20i%20xiquetes%20d%27Ucra%C3%AFna%20i%20del%20S%C3%A0hara%20que%20passaran%20l%27estiu%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11513/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11513/16072009foto_grup_Form_4.jpg)](https://www.alaquas.org/ficheros/documentos/2009/2/11513/16072009foto_grup_Form_10.jpg "<a href='https://www.alaquas.org/ficheros/documentos/2009/2/11513/16072009foto_grup_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs rep als 20 xiquetes i xiquetes d'Ucraïna i del Sàhara que passaran l'estiu a Alaquàs</a>")

Aquesta iniciativa està subvencionada per l'Ajuntament d'Alaquàs arran dels convenis signats amb les associacions Gent Solidària de l'Horta Sud i Fem Futur

El Castell d'Alaquàs ha acollit aquesta vesprada la recepció oficial al grup de xiquets i xiquetes d'Ucraïna i del Sàhara que passaran aquest estiu a Alaquàs amb motiu del conveni que l'Ajuntament d'Alaquàs té signat amb les associacions Gent Solidària de l'Horta Sud i Fem futur. A l'acte ha assistit l'Alcaldessa d'Alaquàs, Elvira García, el Regidor de Cooperació Internacional, Juan Antonio Oñate, els responsables de les associacions que fan possible aquesta iniciativa i les famílies acollidores. Després d'obsequiar els xiquets amb un record, s'ha realitzat un berenar a l'exterior del Castell.

L'objectiu d'aquest programa és acollir grups de xiquets i xiquetes amb dificultats en els seus països d'origen, concretament del Sàhara i d'Ucraïna. Aquesta iniciativa subvencionada per l'Ajuntament d'Alaquàs porta realitzant-se des de 1996 i són ja més d'un centenar els xiquets i xiquetes que han passat les vacances en la ciutat. Enguany són 11 els xiquets provinents d'Ucraïna i 9 dels Campaments de Refugiats Sahrauís de Tindouf (Argèria).

Els objectius que persegueix aquesta campanya són, entre altres, aconseguir que els xiquets puguen viure durant els mesos d'estiu fora dels camps de refugiats, dels orfandats, afavorint que tinguen l'oportunitat de descobrir una nova cultura, una nova llengua i unes noves costums i aprofitar l'assistència sanitària especialitzada d'Espanya. L'Ajuntament facilitarà l'assessorament de les famílies d'acollida dels xiquets sahrauís i urcraïnesos i possibilitarà la integració tant dels xiquets com dels pares d'acollida amb l'ajuda de psicòlegs i sociòlegs.

El programa ‘Vacances en Pau' és una iniciativa d'acolliment temporal per a xiquets i xiquetes del Sàhara que viuen als camps de refugiats de Tindouf, a Algèria. Ací els oferiran servei mèdic, activitats i, sobre tot, una temporada de descans, lluny dels 55 graus de temperatura i de les dificultats de la vida a un camp de refugiats. Pel que fa als d'Ucraïna, tots els xiquets provenen d'orfandats públics del nord de Kiev, prop de Txernòbil, zona afectada per la radiació a causa de l'explosió de la central nuclear de la mateixa localitat a 1986.

Aquesta iniciativa s'inclou dins d'un programa d'accions que l'Ajuntament d'Alaquàs porta a terme en línia amb la seua política de cooperació internacional i s'uneix a altres projectes ja realitzats a altres països del món.